El Noviljo tvenkinys
El Noviljo tvenkinys arba Noviljo tvenkinys (isp. embalse El Novillo), kitaip Plutarko Eliaso Kaljeso tvenkinys (isp. embalse Plutarco Elías Calles) – tvenkinys šiaurės vakarų Meksikoje, Sonoros valstijoje, Vakarų Siera Madrės kalnuose, 120 km į rytus nuo Hermosiljo. Sudarytas 1964 m. užtvenkus Jaki upę į šiaurę nuo La Estreljos gyvenvietės. Tvenkinio ilgis 53 km, plotis iki 40 km. Tvenkinio kranto linija labai vingiuota, gausu salų. El Noviljo užtvanka 139 m aukščio. Įrengta hidroelektrinė, kurios instaliacinė galia 135 MW. Tvenkinio vandenys naudojami pasėlių drėkinimui. Prie šiaurinio kranto įsikūręs San Pedro de la Kuevos miestas. Įrengiant tvenkinį užlietos 3 jėzuitų misijos. Pavadintas Meksikos prezidento Plutarko Eliaso Kaljeso garbei.